Τροποποιημένη πρόταση ΟΔΗΓIΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛIΟΥ σχετικά με τον οδικό τεχνικό έλεγχο των οχημάτων εμπορικής χρήσεως που κυκλοφορούν στο οδικό δίκτυο της Ευρωπαϊκής Ένωσης (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Α. Στις 11 Μαρτίου 1998, η Επιτροπή υπέβαλε στο Συμβούλιο πρόταση οδηγίας σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στο οδικό δίκτυο της Ευρωπαϊκής Ένωσης (CΟΜ(98)0117-C4-0346/98-98/0097(SYN)).

Στις 29 Ιουλίου 1998 η Οικονομική και Κοινωνική Επιτροπή εξέδωσε ευνοϊκή γνώμη.

Στις 17 Φεβρουαρίου 1999 το Ευρωπαϊκό Κοινοβούλιο εξέδωσε γνώμη για την πρόταση σε πρώτη ανάγνωση.

Μολονότι το Ευρωπαϊκό Κοινοβούλιο υποστήριξε εν γένει την πρόταση, εξέδωσε δέκα επτά τροπολογίες.

Οι τροπολογίες 1, 3, 4, 5, 6, 7, 9, 10, 11, 15 και 17 έγιναν δεκτές από την Επιτροπή διότι διευκρινίζουν τις διαδικασίες εφαρμογής της οδηγίας και δεν θέτουν άσκοπα προβλήματα στις αρχές.

Ο κύριος προβληματισμός του Ευρωπαϊκού Κοινοβουλίου αφορά την εφαρμογή της οδηγίας και έγκειται στο φόβο του Ευρωπαϊκού Κοινοβουλίου ότι τα κράτη μέλη δεν θα την εφαρμόσουν ομοιόμορφα. Οι προταθείσες τροπολογίες 2, 12 και 13 θέτουν την εναρμόνιση της εκπαίδευσης των εξεταστών, των κυρώσεων και των τεχνικών και ανθρώπινων πόρων ως προϋπόθεση για την εφαρμογή της οδηγίας. Έτσι, οι τροπολογίες αυτές δεν έγιναν δεκτές διότι η εναρμόνιση μεταξύ κρατών μελών σε ό,τι αφορά την εκπαίδευση των εξεταστών των οχημάτων (τροπολογίες 2 και 13), του βάρους των κυρώσεων για τα ελαττωματικά οχήματα (τροπολογίες 12 και 13) και τη διάθεση των τεχνικών και ανθρώπινων πόρων (τροπολογία 13) δεν θα ήταν εφικτή σε μικρό χρονικό διάστημα.

Όταν η Επιτροπή επεανεξετάσει την εφαρμογή της οδηγίας, θα εκτιμήσει το ποσοστό οχημάτων που ελέγχονται από κάθε κράτος μέλος, τους τύπους των ελεγχόμενων οχημάτων, το ποσοστό επιτυχίας/αποτυχίας και αναλυτική κατανομή του τόπου ταξινόμησης των οχημάτων. Στη συνέχεια η Επιτροπή θα εκτιμήσει κατά πόσον χρειάζεται περαιτέρων εναρμόνιση. Θα ήταν πρακτικά αδύνατον και πολιτικά ανέφικτο να τεθεί ως προϋπόθεση για την εφαρμογή της οδηγίας η εναρμόνιση των μέτρων αυτών.

Οι τροπολογίες 8 και 16 δεν ήταν δυνατόν να γίνουν δεκτές διότι δεν προσθέτουν τίποτε στην αποτελεσματικότητα των προτεινόμενων μέτρων. Τα οχήματα θα περνούν είτε επιτυχώς είτε ανεπιτυχώς τον οδικό τεχνικό έλεγχο. Σε περίπτωση αμφιβολίας, το όχημα μπορεί να ελεγχθεί σε κέντρο ελέγχου. Η ρυμούλκηση των ελαττωματικών οχημάτων σε κέντρο ελέγχου δεν θα πρόσφερε κανένα όφελος και θα ήταν άσκοπα χρονοβόρα.

Η τροπολογία 14 θεωρεί τα "οχήματα μεταφοράς ζώων" ως ειδική ομάδα οχημάτων. Αυτό δεν ήταν δυνατόν να γίνει δεκτό καθόσον η κατάταξη των οχημάτων στην πρόταση γίνεται ανάλογα με τον τύπο του οχήματος (φορτηγό, λεωφορείο, κ.λ.π.) και όχι με βάση το μεταφερόμενο εμπόρευμα.

Β. Συνεπώς η Επιτροπή τροποποιεί την πρότασή της ως εξής:

Η τροπολογία 1 αντικαθιστά τον όρο "μεταφορείς" με τον όρο "επιχειρήσεις" και είναι επομένως πιο αναλυτική.

Η τροπολογία 3 απαιτεί το μέγεθος του εντύπου ελέγχου να είναι τυποποιημένο για να ελαττωθούν οι γλωσσικές δυσχέρειες, καθόσον οι πληροφορίες ενός συγκεκριμένου είδους θα βρίσκονται πάντοτε στο ίδιο σημείο, ακόμη και εάν είναι σε διαφορετική γλώσσα, και επιφέρει επομένως διαδικαστική βελτίωση.

Η τροπολογία 4 αναγνωρίζει ότι οι οδικοί τεχνικοί έλεγχοι μπορούν να συνδυάζονται με άλλους υποχρεωτικούς ελέγχους και για το λόγο αυτό γίνεται δεκτή.

Οι τροπολογίες 5 και 6 είναι διαδικαστικού χαρακτήρα, η δε πρώτη απαιτεί από τα κράτη μέλη να κοινοποιούν στην Επιτροπή το ποσοστό των οδικών τεχνικών ελέγχων, η δε δεύτερη απαιτεί από την Επιτροπή να κοινοποιεί στο Ευρωπαϊκό Κοινοβούλιο τα αποτελέσματα της αξιολόγησης του προγράμματος ανά διετία. Και οι δύο έγιναν δεκτές.

Η τροπολογία 7 διευκρινίζει τις ενέργειες που πρέπει να αναλαμβάνονται σε περίπτωση πρόσφατου ελέγχου ενός οχήματος και είναι αποδεκτή.

Η τροπολογία 9 είναι νέα ρήτρα και απαιτεί να κρατούνται στατιστικά στοιχεία για τα οχήματα που υποβλήθηκαν σε έλεγχο και να μειώνεται στο ελάχιστο δυνατόν η καθυστέρηση. Η τροπολογία είναι αποδεκτή.

Η τροπολογία 10 απαιτεί να κοινοποιούν μεταξύ τους οι αρμόδιες αρχές τα στοιχεία της υπηρεσίας που πραγματοποιεί τους ελέγχους και των ατόμων που είναι υπέυθυνοι για τις επαφές. Η διάταξη αφορά τον κατάλογο επιλέξιμων στοιχείων στο Παράρτημα 1 και επομένως γίνεται δεκτή.

Η τροπολογία 11 ορίζει ότι οι κυρώσεις για τα ελαττωματικά οχήματα πραγματοποιούνται σύμφωνα με τη νομοθεσία του κράτους μέλους που διενήργησε τον έλεγχο. Καθόσον αυτή είναι και η εφαρμοζόμενη πρακτική σε όλες τις μορφές δικαίου, προφανώς η τροπολογία γένεται δεκτή.

Οι τροπολογίες 15 και 17 καθιερώνουν τη διαρροή πετρελαίου κίνησης ως αιτία αποτυχίας. Η απλή αυτή προσαρμογή προέρχεται από τον κύκλο των μοτοσυκλετιστών, οι οποίοι επιθυμούν να μειωθεί ο κίνδυνος που υφίσταται γι'αυτούς πραγματικά από τη διαρροή πετρελαίου στην άσφαλτο. Η τροπολογία είναι αποδεκτή.

Τροποποιημένη πρόταση ΟΔΗΓIΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛIΟΥ σχετικά με τον οδικό τεχνικό έλεγχο των οχημάτων εμπορικής χρήσεως που κυκλοφορούν στο οδικό δίκτυο της Ευρωπαϊκής Ένωσης

Η πρόταση της Επιτροπής που περιέχεται στο έγγραφο CΟΜ(98)0117 τελικό-SYN 98/0097 τροποποιείται ως εξής:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>